|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

GetJet Airlines|  |
| 

| IATA**GW** | ICAO**GJT** | Šaukinys**GETJET** |
| --- | --- | --- |

 |
| Įkurta | 2016 m. kovo mėn. |
| Pagrindinis oro uostas | Vilniaus tarptautinis oro uostas |
| Lėktuvų skaičius | 12 |
| Būstinė | Vilnius, Lietuva |
| Vadovybė | Aleksandr Celiadin(vykdomojo komiteto pirmininkas)Rūta Kulvinskaitė(generalinė direktorė) |
| Tinklalapis | getjet.aero |

**GetJet Airlines** – orlaivių nuomos ir užsakomųjų skrydžių bendrovė teikianti paslaugas nuo 2016 metų. GetJet Airlines orlaivių parką sudaro Airbus A320, Airbus A321 ir Boeing 737 orlaiviai. Šių oro linijų orlaiviai skraido tarptautinių oro linijų, įskaitant Vueling, Air Serbia, AZAL, Transavia Netherlands, Icelandair, TUI Airways, Wizz Air, Norwegian, LOT, Finnair ir kt. vardu. Bendrovė taip pat vykdo užsakomuosius skrydžius kelionių organizatoriams „Tez Tour" bei „Itaka".

Istorija
--------

Lietuvos Respublikos civilinės aviacijos administracija (CAA) oro vežėjo pažymėjimą (AOC) bendrovei „GetJet Airlines" išdavė 2016 m. kovo mėnesį. Tų pačių metų gegužę įmonė gavo ES komercinę licenciją. Vėliau ji pradėjo teikti orlaivių nuomos paslaugas. Pirmasis bendrovės skrydis įvyko 2016 m. gegužės 25 d. 

GetJet Airlines įkūrėjas yra verslininkas Aleksandras Čeliadinas (Alex Celiadin).

2018 m. vasario 7 d. „GetJet Airlines" paskelbė, kad sėkmingai išlaikė Tarptautinės oro transporto asociacijos (IATA) veiklos saugos auditą (IOSA). 2018 m. pabaigoje bendrovė perėmė „Small Planet Airlines" užsakomuosius skrydžius iš Vilniaus oro uosto ir pradėjo teikti paslaugas kelionių organizatoriams Baltijos šalyse.

2019 m. rugsėjį bendrovė pasirašė sutartį su Kanados bendrove „Sunwing Airlines" ir pradėjo vykdyti skrydžius šioje šalyje. 2019 metų spalį „GetJet Airlines" pirmoji iš Lietuvos oro vežėjų pradėjo vykdyti transatlantinius skrydžius į Šiaurės Ameriką Baltijos šalyje registruotu lėktuvu. LOT Polish Airlines pavedimu vykdė tolimuosius skrydžius tarp Varšuvos ir Toronto, naudodama vienintelį plataus korpuso lėktuvą Airbus A330 Baltijos regione. 2019 metais bendrovė aptarnavo 1,5 mln. keleivių.

2022 m. „GetJet Airlines" tampa pirmosiomis lietuviškomis oro linijomis, kurios įvykdė komercinį skrydį į Australiją.

2022 m. „GetJet Airlines" iš „World Star Aviation" išsinuomojo tris „Boeing 737–800" orlaivius.

2022 m. „GetJet Airlines" žengė į Latvijos rinką – įsteigta „GetJet Airlines Latvia", kuri 2022 m. lapkričio 30 d. gavo oro vežėjo sertifikatą.

2023 m. „GetJet Airlines" orlaivių parką papildė trys Airbus A320, du Boeing 737–800 orlaiviai.

 GetJet Airbus A320-200

Orlaivių parkas
---------------

2023 m. liepos mėn. „GetJet Airlines" orlaivių parką sudarė šie orlaiviai:

**„GetJet Airlines" lėktuvų parkas**| Lėktuvas | Naudojami | Užsakyti | Keleiviai | Pastabos |
| --- | --- | --- | --- | --- |
| P | E | Iš viso |
| Airbus A320-200 | 7 | 0 | — | 180 | 180 |  |
| Airbus A321-211 | 1 | 0 | - | 220 | 220 |  |
| Boeing 737–800 | 4 | 0 | - | 189 | 189 |  |
| Iš viso | 12 | 0 |  |

Nuorodos
--------


* Oficiali svetainė